Патриот (стихотворение)
„Патриот“ е стихотворение от Христо Ботев.

Издавано е 3 пъти, като редакциите са, както следва:
 I редакция – в. „Будилник“, бр. 2 от 10 юни 1873 г.;
 II редакция – „Песни и стихотворения“, 1875 г.

Текст 
Патриот е – душа дава

за наука, за свобода;

но не свойта душа, братя,

а душата на народа!

И секиму добро струва,

само, знайте, за парата,

като човек – що да прави?

продава си и душата.

И е добър християнин:

не пропуща литургия;

но и в черква затуй ходи,

че черквата ѝ търговия!

И секиму добро струва,

само, знайте, за парата,

като човек – що да прави?

залага си и жената.

И е човек с добро сърце:

не оставя сиромаси;

но не той вас, братя, храни,

и вий него със трудът си!

И секиму добро струва,

само, знайте, за парата,

като човек – що да прави?

изяда си и месата.

Произведения на Христо Ботев
Възрожденска литература